Իսկ արտակարգ իրավիճակների նախարարության 911 ցանցի աշխատակից Նելլի Չարչյանը, ով ևս սայլակով է տեղաշարժվում, վերջերս է մայրացել, միայնակ է մեծացնում իր որդուն. «Հաշմանդամություն ունեմ, բայց կարողանում եմ և´ ինձ պահել, և´ երեխայիս: Հաշմանդամությունը չի կարող խանգարել լիարժեք ծնող լինելուն, պարզապես պետք է մեր քաղաքը հարմարեցնեն, որ հնարավոր լինի ազատ տեղաշարժվել և բոլորի հետ հավասար հնարավորություններ ունենալ: Սա է միակ խոչընդոտը, ոչ թե հաշմանդամությունը»: